b'\n_START_ARTICLE_\nBugatti Type 51\n_START_SECTION_\nType 51/A\n_START_PARAGRAPH_\nOriginalni dirkalnik T51 je bil prvi\xc4\x8d izdelan za sezono 1931. Motor je imel 160 KM (119 kW) in je bil izbolj\xc5\xa1ana razli\xc4\x8dica superkompresorskega 2.3L (2262 cm\xc2\xb3) straight-8 motorja iz T35B. Eden redkih ve\xc4\x8djih uspehov dirkalnika je zmaga na dirki za Veliko nagrado Francije 1931. Izdelanih je bilo okoli 40 primerkov T51 in T51A\n_START_SECTION_\nType 54\n_START_PARAGRAPH_\nT54 je bila \xc5\xa1asija dirkalnika T51 opremeljena z 5.0L motorjem za sezono 1932. Dirkalnik je imel 300 KM (223 kW), izdelali pa so \xc5\xa1tiri ali pet takih dirkalnikov.\n_START_SECTION_\nType 59\n_START_PARAGRAPH_\nZadnji Bugattijev dirkalnik iz tridesetih let je bil T59 za sezono 1934. Vanj so vgradili mo\xc4\x8dnej\xc5\xa1i 3.3L (3257 cm\xc2\xb3) motor, druga\xc4\x8de je bila \xc5\xa1asija iz dirkalnika T57. Za bolj\xc5\xa1o stabilnost je bil motor name\xc5\xa1\xc4\x8den ni\xc5\xbeje, \xc5\xa1asija pa je bila polna lukenj, kar je zmanj\xc5\xa1evalo njeno maso. Dirkalnik je lahko razvil 250 KM (180 kW), izdelali pa so jih \xc5\xa1est ali sedem.'